Muinasjutt nutikusest

Elasid kord nutitelefon Samsung, tahvelarvuti Ipad ja sülearvuti Asus. Asus oli kõige eakam ja kippus teisi õpetama. Vanuselt järgmine oli tahvelarvuti ja kõige noorem oli nutitelefon. Nad käisid ka koolis. Koolis olles said Asus ja Ipad koolipingi peal olla, aga Samsung pidi olema poisi taskus, kes teda hoidis.

Ühel laupäeval läksid nad Hispaaniasse. Kui nad kohale jõudsid, põgenesid nad peremehe kohvrist välja. Nad alguses jälitasid peremeest, kuid lõpuks eksisid ära. Asus, Ipad ja Samsung otsisid terve päev oma peremeest, kuid asjatult. Neil hakkas juba aku tühjaks saama. Viimaks hakkas Asus mõtlema, et nad ei teagi, kuhu peremees läks ja kartis, et ei leiagi teda üles. Lõpuks läksid Asus, Ipad ja Samsung põõsasse magama.

Järgmisel päeval pidid nad akusid laadima. Jälle hakkas Asus mõtlema, kus saab akut laadida. Järsku ütles Samsung: „Me peame elektrijaama minema!“ Teised olid sellega nõus. Kui oli lõuna kätte jõudnud, nägid nad elektritööde autot. Nad jälitasid autot ning leidsid elektrijaama. Nad alguses kartsid, sest seal võidakse neid näha ning kinni võtta. Lõpuks hakkasid nad minema. Seal oli elektriaed ees. Samsung ja Ipad pääsesid läbi, aga Asus oli teistest suurem ning ei pääsenud. Samsung ning Ipad ei läinud edasi ilma Asuseta. Asus proovis läbi saada ja lõpuks saigi. Nad jooksid kõik edasi ja leidsid elektriposti. Kõik läksid selle juurde ja jäid terveks ööks elektriposti kõrvale.

Hommikul hakkasid nad minema linna. Järsku tuli neil mõte, et võiks auto katusel linna sõita. Lõpuks jõudsid nad linna tagasi. Seal oli vaja neil süüa. Nad hakkasid toidupoodi otsima. „Leidsin!“ karjus Samsung jälle: „Ma leidsin toidupoe!“ Asus ja Ipad läksid Samsungi juurde ja Samsung näitas käega paremale poole. Kõik läksid selles suunas, kuhu Samsung läks. Poe juurde jõudes, nägid nad, et seal olid turvakaamerad. Nad olid osavad ja oskasid Asuse arvutist poe turvakaamerad kinni panna. Viimaks läksid nad sisse ja võtsid ainult magusat, kuna neile ei meeldinud soolane söök. Seejärel põgenesid nad ruttu välja. Tasapisi hakkasid nad juba kahetsema oma tegu, et olid oma peremehe kohvrist põgenenud. Õhtu tuli jälle kätte ning aeg magama minna, nüüd läksid nad hotelli alla. Väljas oli täna öösel külm ning koos otsustati, et läheks parem hotelli sisse.

Hommikul märkasid kõik oma peremeest ja said aru, et nad läksid täpselt samasse hotelli, kus oli peremees. Kõik tormasid kohe peremehe tuppa, aga peremees oli sööma läinud. Toas nägid Samsung, Ipad ja Asus, et peremees oli teinud plakatid, kus olid peal nemad ning sinna oli kirjutatud: „Kadunud sülearvuti Asus, tahvelarvuti Ipad ja telefon Samsung“. Kui peremees tagasi tuli, võttis ta plakatid ja viis tänavale postide peale. Ta tuli kiiresti tagasi ja oli väga kurb. Nutiseadmed tulid voodi alt välja ja rääkisid oma põgenemisloo ära. Kui peremees ära kuulas, oli ta väga imestunud, et nad oskasid rääkida ja ta oli õnnelik, et tema armsad seadmed on kodus tagasi. Terve öö nad rääkisid ega maganud.

Järgmisel päeval mindi koos poodi ning osteti sealt magusat lennuki peale. Nad hakkasid lennujaama minema ja kui nad lennukile said, siis terve tee nad jälle rääkisid. Koju jõudes jooksid nad ruttu oma peremehe tuppa ja rääkisid, et Samsung oli reisil kõige targem.

Kui nad veel taaskasutusse pole viidud, elavad nad õnnelikult tänapäevani.

Marten Luik

5.b klass

Parksepa Keskkool